stanford-oval/wikipedia huggingface dataset:
ทวิตช์

| --- | --- |

ประเภทของธุรกิจ: บริษัทย่อย
ประเภท: การถ่ายทอดสดสัญญาณต่อเนื่อง สื่อส่งผ่านสัญญาณต่อเนื่อง วีดิทัศน์ตามคำขอ
ก่อนหน้า: Justin.tv
พื้นที่ให้บริการ: ทั่วโลก
ผู้ก่อตั้ง: จัสติน คาน เอมเมทท์ เชียร์ ไมเคิล ซีเบล ไคล์ โวกท์ เควิน ลิน
บุคคลสำคัญ: ซาร่า คลีเมนส์ (รองประธานเจ้าหน้าที่บริหารฝ่ายปฏิบัติการ) อีริน เวนย์ (Community & Creator Marketing)
บริษัทแม่: แอมะซอน
ยูอาร์แอล: twitch.tv
ลงทะเบียน: ไม่จำเป็น
เปิดตัว: 6 มิถุนายน พ.ศ. 2554; 13 ปีก่อน (2554-06-06)
สถานะปัจจุบัน: ให้บริการ
ทวิตช์ (อังกฤษ: Twitch) เป็นบริการสตรีมวิดีโอของอเมริกา ดำเนินงานโดยทวิตช์อินเตอร์แอกทีฟ บริษัทในสังกัด แอมะซอน.คอม บริการนี้ริเริ่มเมื่อเดือนมิถุนายน พ.ศ. 2554 โดยแยกตัวออกมาจาก จัสติน.ทีวี และมุ่งเน้นการสตรีมวิดีโอเกม ซึ่งรวมถึงการแข่งขันอีสปอร์ต นอกเหนือไปจากการออกอากาศดนตรี เนื้อหาเชิงสร้างสรรค์ และการสตรีมเกี่ยวกับชีวิตจริง เนื้อหาในเว็บไซต์สามารถดูได้ทั้งแบบสดหรือผ่านวิดีโอตามคำขอ
ทวิตช์ได้รับความนิยมมากกว่า จัสติน.ทีวี และในเดือนตุลาคม พ.ศ. 2556 ทวิตช์มีผู้ชมไม่ซ้ำหน้า 45 ล้านคน ในเดือนกุมภาพันธ์ พ.ศ. 2557 ทวิตช์เป็นเว็บไซต์ที่มีปริมาณการจราจรทางอินเทอร์เน็ตสูงสุดเป็นอันดับสี่ในสหรัฐ ขณะเดียวกัน บริษัทแม่ของ จัสติน.ทีวี ได้รับการปรับภาพลักษณ์ใหม่เป็น ทวิตช์อินเตอร์แอกทีฟ และปิด จัสติน.ทีวี ลงในเดือนสิงหาคม พ.ศ. 2557 ในเดือนนั้น แอมะซอนได้ซื้อกิจการของทวิตช์ไปในราคา 970 ล้านดอลลาร์สหรัฐ ซึ่งต่อมานำไปสู่การนำการผนึกกำลังกับบริการสมัครสมาชิกของบริการแอมะซอนไพร์ม และใน พ.ศ. 2559 ทวิตช์ก็ได้มาซึ่งกิจการของเคิร์ซ ผู้ให้บริการชุมชนวิดีโอเกมออนไลน์ และได้ริเริ่มวิธีการซื้อเกมผ่านลิงก์บนสตรีมพร้อมกับโปรแกรมที่ช่วยให้สตรีมเมอร์ได้รับค่านายหน้าจากการขายเกมที่ตนเล่น
ภายในปี พ.ศ. 2558 ทวิตช์มีผู้เข้าชมมากกว่า 100 ล้านคนต่อเดือน ในปี พ.ศ. 2560 ทวิตช์ยังคงครองตำแหน่งผู้ให้บริการชั้นนำสำหรับการสตรีมวิดีโอเกมในสหรัฐ และได้กำไรมากกว่ายูทูบเกมมิง ณ เดือนกุมภาพันธ์ พ.ศ. 2563 มีผู้สตรีม 3 ล้านคนต่อเดือน มีผู้ใช้ที่ใช้งาน 15 ล้านคนต่อวัน โดยมีผู้ใช้พร้อมกันโดยเฉลี่ย 1.4 ล้านคน ในเดือนพฤษภาคม พ.ศ. 2561 ทวิตช์มีช่องพันธมิตรมากกว่า 27,000 ช่อง
แหล่งข้อมูลอื่น

เว็บไซต์อย่างเป็นทางการ
| ด ค กแพลตฟอร์มเผยแพร่วิดีโอดิจิทัล |
| --- | --- |
 วีดิทัศน์ตามคำขอ  บริการรับฝากวีดิทัศน์ 
 แอมะซอน ไพร์ม วิดีโอ  บิลิบิลิ  เดลีโมชัน  ดิสนีย์+  แม็กซ์  อินเทอร์เน็ตอาร์ไคฟ์  อ้ายฉีอี้  ร้านไอทูนส์  เน็ตฟลิกซ์  นินเท็นโด อีช็อป  ราคูเท็น ทีวี  ทวิตช์  วิมีโอ  วูดู  เทนเซ็นต์ วิดีโอ  โยวคู่  ยูทูบ
ทฤษฎีโฟลจิสตัน

นายแพทย์ชาวเยอรมันผู้สนใจในการเล่นแร่แปรธาตุ
ทฤษฎีโฟลจิสตัน (อังกฤษ: phlogiston theory) เป็นทฤษฎีทางวิทยาศาสตร์ที่ล้าสมัย กล่าวถึงโฟลจิสตันที่มีอยู่ภายในร่างของสิ่งต่างๆซึ่งจะปรากฏขึ้นมาเมื่อเกิดการเผาไหม้
โดยชื่อโฟลจิสตันนี้ได้มาจากภาษากรีกโบราณ ที่ว่า  φλογιστόν phlogistón (การเผาไหม้ขึ้น) โดยทฤษฎีนี้ถูกกล่าวถึงครั้งแรกในปี พ.ศ. 2210
โดย Johann Joachim Becher ทฤษฎีนี้พยายามอธิบายเกี่ยวกับการสันดาป และการเกิดสนิมซึ่งในปัจจุบันรู้จักในนามของปรากฏการณ์ออกซิเดชัน
เนื้อหาของทฤษฎี

Phlogisticated substances หรือสสารที่มีโฟลจิสตัน โดยโฟลจิสตันจะออกไปจากสสาร เมื่อสสารนั้นถูกเผา
โดยทั่วไปแล้วเนื้อหาของทฤษฏีกล่าวถึงเมื่อวัตถุถูกเผาไหม้หรือเกิดการสันดาปในสภาวะที่มีอากาศจะทำให้สารโฟลจิสตันในวัตถุนั้นลอยออกไป
ประวัติ

ทฤษฏีโฟลจิสตันถูกกล่าวถึงครั้งแรกในปี ค.ศ.1667 โดย Johann Joachim Becher นายแพทย์ชาวเยอรมันได้นำความรู้ทางการแพทย์ของเขา
มาเผยแพร่และต่อมาก็ได้พัฒนาเป็นทฤษฎีฟลอจิสตันในที่สุดโดยในหนังสือของ Becher กล่าวถึงทฤษฎีธาตุทั้ง 4 ที่เดิมมี 4 ธาตุคือดิน,อากาศ,ไฟ และน้ำ
ตามหลักของอาริสโตเติลแต่ Becher ได้ดัดแปลงนำไฟและอากาศออกแล้วแทนที่ด้วยดิน 3 ชนิดได้แก่  terra lapidea, terra fluida, and terra pinguis
โดย Becher เชื่อว่า terra pinguis เป็นปัจจัยที่สำคัญต่อการเผาไหม้อย่างหนึ่ง
ต่อมาในปี ค.ศ.1703  ศาสตราจาร์ย Georg Ernst Stahl แพทย์และนักเคมีแห่งมหาวิทยาลัย Halle ได้ทำการเปลี่ยนชื่อ terra pinguis
ของ Becher ไปเป็น โฟลจิสตันแทน
Georg Ernst Stahl นายแพทย์และนักเคมีชาวเยอรมันแห่งมหาวิทยาลับ Halle
ทฤษฎีการกำเนิดจักรวาล

ทฤษฎีการกำเนิดจักรวาล (อังกฤษ: cosmogony; cosmogeny) หมายถึงทฤษฎีใด ๆ ที่เกี่ยวข้องกับที่มาของของตัวตนหรือต้นกำเนิดของจักรวาล หรือต้นตอของความเชื่อเกี่ยวกับความเป็นจริงในกำเนิดของจักรวาล คือ cosmogony มาจากภาษากรีก κοσμογονία หรือ κοσμογενία ที่กลายมาจาก κόσμος ที่แปลว่า cosmos ในบริบทเฉพาะทางวิทยาศาสตร์อวกาศและดาราศาสตร์ ทฤษฎีการกำเนิดจักรวาลหมายถึงทฤษฎีว่าด้วยกำเนิดของระบบสุริยะและการศึกษาเกี่ยวกับระบบสุริยะ เช่น ทฤษฎีเนบิวลาสุริยะ เป็นต้น
ทฤษฎีการกำเนิดจักรวาลสามารถแยกแตกต่างออกจากวิชาจักรวาลวิทยา (Cosmology) ซึ่งเป็นการศึกษาเกี่ยวกับจักรวาลโดยรวมและเกี่ยวกับเรื่องราวตัวตนที่เป็นมาโดยตลอดของจักรวาลซึ่งโดยทางเทคนิคจะไม่แตะโดยตรงกับต้นตอแท้ ๆ ของจักรวาล อย่างไรก็ดี ก็ยังมีความคลุมเครือระหว่างระหว่างคำทั้งสองนี้อยู่บ้าง เช่น วิชาจักรวาลวิทยา ถกเถียงไปทางด้าน เทววิทยา ที่เกี่ยวข้องกับการมีตัวตนของพระเจ้ามากกว่าความคิดเกี่ยวกับจักรวาล ในเชิงปฏิบัติก็ยังคงมีความแตกต่างในความคิดทางวิทยาศาสตร์ระหว่าง "ทฤษฎีการกำเนิดจักรวาล" และ "จักรวาลวิทยา"
จักรวาลวิทยากายภาพ เป็นวิทยาศาสตร์ที่พยายามอธิบายถึงการสังเกตการณ์ทั้งหมดที่อยู่ในข่ายของวิวัฒนาการและลักษณะของจักรวาลโดยรวม คำถามที่ว่าทำไมจักรวาลจึงมีพฤติกรรมเป็นไปดังพรรณาไว้โดยนักฟิสิกส์และนักจักรวาลวิทยาว่าเป็นวิชานอกวิทยาศาสตร์ (extra-scientific) แม้จะมีการการอนุมานหลาย ๆ ด้าน จากมุมมองที่รวมถึงการประมาณค่านอกช่วงในทฤษฎีทางวิทยาศาสตร์ที่จะไม่ทดสอบความคิดเชิงระบอบ เชิงปรัชญาหรือทางศาสนา
ความพยายามที่จะสร้าง "ทฤษฎีการกำเนิดจักรวาล" เชิง"ธรรมชาตินิยม"
ขึ้นอยู่กับข้อจำกัดที่แตกต่างกัน 2 ประการ ข้อแรกตั้งอยู่บนพื้นฐานของปรัชญาทางวิทยาศาสตร์และข้อจำกัดทางญาณวิทยาในวิทยาศาสตร์เอง โดยเฉพาะกับข้อห่วงใยที่การสอบสวนเชิงวิทยาศาสตร์จะตั้งคำถามว่า "ทำไม" จักรวาลจึงมีอยู่ได้ อีกข้อหนึ่งที่ค่อนมาทางปัญหาเชิงปฏิบัติคือ การไม่มีรูปจำลองทางกายภาพที่สามารถอธิบาย "ขณะแรกสุด" ของการเกิดจักรวาล ที่เรียกว่าพลังค์ไทม์ (Planck time) ได้เพราะการขาดทฤษฎีที่คงเส้นคงวา ว่าด้วยแรงโน้มถ่วงควอนตัม
ข้อจำกัดทางญาณวิทยาที่มีต่อทฤษฎีการกำเนิดจักรวาล

ข้อสมมุติของฝ่ายธรรมชาตินิยมที่เน้นวิธีการเชิงวิทยาศาสตร์ได้ทำให้นักวิทยาศาสตร์บางคนโดยเฉพาะสาขาการวิจัยเชิงสังเกตตั้งคำถามว่าจริง ๆ แล้วเหตุผลขั้นอันติมะ (ultimate) หรือต้นตอแห่งการมีอยู่ของจักรวาลจะอธิบายด้วยคำตอบทางวิทยาศาสตร์ได้หรือไม่ โดยเฉพาะเมื่อ "หลักการแห่งเหตุผลอันเพียงพอ" (principle of sufficient reason) ดูเหมือนจะบ่งชี้ไปได้ว่าน่าจะมีคำตอบเช่นว่านี้ได้ แต่คำอธิบายที่น่าพอใจทางวิทยาศาสตร์จะได้มาจากการสอบสวนเชิงวิทยาศาสตร์หรือไม่ ยังเป็นเรื่องที่ต้องโต้เถียงกันได้มาก การตรวจสอบทฤษฎีการกำเนิดจักรวาลด้วยวิทยาศาสตร์ โดยใช้แบบจำลองทางกายภาพที่มีอยู่เดิมย่อมต้องพบกับความท้าทายมากพอควร ตัวอย่างเช่นสมการที่ใช้พัฒนาแบบจำลองของต้นตอที่มาในตัวมันเองแล้วก็ยังไม่สามารถอธิบายได้ว่าจักรวาลเกิดขึ้นมาได้อย่างไร
ข้อจำกัดทางพลังค์ไทม์ที่มีต่อทฤษฎีการกำเนิดจักรวาล

พลังค์ไทม์ (10 ยกกำลังลบ 43 วินาที) คือเวลาที่โฟตอนเดินทางด้วยความเร็วแสงเป็นระยะทางเท่ากับ "ความยาวพลังค์" ได้มีการเสนอให้ใช้เป็น "เวลาควอนตัม" การวัดที่เล็กสุดของเวลาแม้ทฤษฎีฟิสิกส์ปัจจบันยังไม่มีการแจงนับเวลาในเชิงปริมาณ
วิชาที่เกี่ยวข้อง

จักรวาลวิทยา (Cosmology)
ลัทธิเอมาเนชัน (Emanationism )
คุยหจักรวาลวิทยา (Esoteric cosmology)
อวสารวิทยา (Eschatology)
การดำรงอยู่
จักรวาลวิทยาทางอภิปรัชญา (Metaphysical cosmology)
จักรวาลวิทยาศาสนา (Religious cosmology)
ชะตากรรมขั้นอติมะแห่งจักรวาล (Ultimate fate of the universe)
ดูเพิ่ม

จักรวาลวิทยา
การดำรงอยู่
แหล่งข้อมูลอื่น

ทฤษฎีว่าด้วยสิ่งที่ทำให้จักรวาลมีขึ้นมาได้
คำตอบสั้นว่าด้วยเหตุใดจึงมีจักรวาล เก็บถาวร 2007-08-18 ที่ เวย์แบ็กแมชชีน
จักรวาลมาจากใหน
ทหารราบเบา

ทหารราบเบา (อังกฤษ: light infantry) เป็นชื่อเรียกทหารราบบางประเภทตั้งแต่อดีต ตรงแบบเป็นทหารที่มียุทธภัณฑ์หรืออาวุธเบากว่า หรือเคลื่อนที่ได้มากกว่า หรือมีการทำหน้าที่ที่ยืดหยุ่นกว่าทหารราบประเภทอื่น เช่น ทหารราบหนักหรือทหารราบแนวเส้น (line infantry) ในอดีตมักใช้ทหารราบเบาเป็นพลสอดแนม ทหารตีโฉบฉวย และพลรบปะทะ คือ ทหารที่ต่อสู้ในรูปขบวนอย่างหลวมหน้ากองทัพหลักเพื่อก่อกวน ถ่วงเวลา ขัดขวางเส้นทางกำลังบำรุง และโดยทั่วไป "ตัดกำลัง" ข้าศึกก่อนการยุทธ์หลัก หลังสงครามโลกครั้งที่สอง คำว่า "ทหารราบเบา" เปลี่ยนแปลงไปหมายถึงหน่วยที่วางกำลังอย่างรวดเร็ว (รวมทั้งหน่วยคอมมานโดและหน่วยส่งทางอากาศ) ซึ่งเน้นความเร็วและความคล่องตัวเป็นพิเศษมากกว่าเกราะและอำนาจการยิง
ทวินส์ (เกิร์ลกรุ๊ป)

| ทวินส์ |
| --- | --- |

ข้อมูลพื้นฐาน
ที่เกิด: ฮ่องกง
แนวเพลง: ทีนป็อป คันโตป็อป
ช่วงปี: ค.ศ. 2001-ปัจจุบัน
ค่ายเพลง: เอมเพอร์เรอร์ เอนเตอร์เทนเมนต์ กรุป (EEG)

สมาชิก: อาซา อาเจียว
ทวินส์ (อังกฤษ: Twins, จีน: 雙胞胎) เป็นวงดนตรีเกิร์ลกรุปดูโอสัญชาติฮ่องกง ในแนวคันโตป็อปและทีนป็อป สมาชิกประกอบด้วย อาซา หรือ ชาร์ลีน ชอย และ อาเจียว หรือ จิลเลียน ชุง
ทวินส์ เกิดขึ้นจากที่อาซาและอาเจียวเซ็นสัญญาเข้าสังกัด เอมเพอร์เรอร์ เอนเตอร์เทนเมนต์ กรุป (EEG) ในปี ค.ศ. 2001 หลังจากได้เรียนร้องเพลงและการแสดงต่าง  ๆ ร่วมกันจนกลายเป็นเพื่อนกัน จึงได้ออกมินิอัลบั้มออกมาในปีนั้น ในชื่อชุดเดียวกับวง ซึ่งประสบความสำเร็จเป็นอย่างดี และได้ลบความเชื่อที่ว่านักร้องหญิงของฮ่องกงประสบความสำเร็จได้ยาก
ต่อมาทางต้นสังกัด จึงได้ออกอัลบั้มชุดแรกในปีเดียวกันนั้น ในชื่อ Twins' Love ประสบความสำเร็จเป็นอย่างมากกับภาพลักษณ์เด็กสาววัยใส รวมทั้งได้แสดงคอนเสิร์ตครั้งแรกที่ฮ่องกง โคลิเซียม ซึ่งนับสถานที่จัดการแสดงของดารานักร้องระดับของฮ่องกง โดยอาซาในขณะนั้นกลายเป็นนักร้องหญิงอายุน้อยสุดที่ได้แสดงคอนเสิร์ตที่นี่ด้วย
หลังจากประสบความสำเร็จอย่างมากในฮ่องกงแล้ว ในปี ค.ศ. 2005 ทางต้นสังกัดได้ให้ฝึกฝนภาษาจีนกลาง เพื่อที่จะเจาะตลาดจีนแผ่นดินใหญ่ โดยออกอัลบั้มเพลงจีนกลางชุดแรกชื่อ Trainee Cupid (見習愛神-เจินสีอายเซิน) ซึ่งทำยอดขายได้สูงถึง 8 แสนแผ่น
นอกจากงานเพลงแล้ว ทั้งคู่ยังได้มีผลงานการแสดงในโฆษณา, โทรทัศน์ และภาพยนตร์ร่วมกันและเดี่ยวอีกหลายชิ้น อาทิ The Twins Effect ในปี ค.ศ. 2003, The Twins Effect 2 ในปี ค.ศ. 2004, House of Fury ในปี ค.ศ. 2005, Naraka 19 ในปี ค.ศ. 2007 และละครโทรทัศน์ ชุด ไซอิ๋ว ร่วมกับ จาง เหว่ยเจี้ยน ในปี ค.ศ. 2005 เป็นต้น
ทางวงประสบปัญหาเมื่อปี ค.ศ. 2008 เมื่ออาเจียวถูกพบว่ามีภาพถ่ายในแบบวาบหวิวกับ เฉิน กวานซี นักแสดงและนักร้องหนุ่มชื่อดัง นับเป็นข่าวอื้อฉาวอย่างมากของวงการบันเทิง ทำให้ต้องเก็บตัวและให้อาซาออกอัลบั้มเดี่ยว จากนั้นในปี ค.ศ. 2010  อาซาก็ได้เปิดแถลงข่าวว่าเลิกกับสามีซึ่งจดทะเบียนสมรสกันมาตั้งแต่ปี ค.ศ. 2006 ซึ่งสาธารณชนไม่ทราบมาก่อน
ในปี ค.ศ. 2011 ซึ่งเป็นปีที่ทางวงครบรอบ 10 ปี ได้ออกอัลบั้มชุดล่าสุด ในชื่อ 3650 ซึ่งเป็นการเฉลิมฉลองกับวาระครบรอบการตั้งวงด้วย
แหล่งข้อมูลอื่น

http://www.eegmusic.com/artists/details.aspx?CTID=c89c4103-ee23-49c5-b8e2-1a80751f9521 เก็บถาวร 2006-09-02 ที่ เวย์แบ็กแมชชีน
ทรานส์ฟอร์เมอร์ส 5 อัศวินรุ่นสุดท้าย

| ทรานส์ฟอร์เมอร์ส 5 อัศวินรุ่นสุดท้าย |
| --- | --- |
ใบปิดภาพยนตร์
กำกับ: ไมเคิล เบย์
บทภาพยนตร์:   อาร์ต มาร์คัม  แมตต์ ฮอลโลเวย์  เคน โนแลน 
เนื้อเรื่อง:   อากิวา โกลด์สแมน  อาร์ต มาร์คัม  แมตต์ ฮอลโลเวย์  เคน โนแลน 
สร้างจาก: ทรานส์ฟอร์เมอร์ส โดย ฮาสโบร
อำนวยการสร้าง:   ลอเรนโซ ดิ โบนาเวนตูรา  ทอม เดอซานโต  ดอน เมอร์ฟี  เอียน ไบรซ์ 
นักแสดงนำ:   มาร์ก วาห์ลเบิร์ก  จอช เดอเมล  สแตนลีย์ ทุชชี  แอนโทนี ฮ็อปกินส์ 
กำกับภาพ: โจนาธาน เซลา
ตัดต่อ:   มาร์ค แซงเจอร์  จอห์น รีฟูอา  เดบรา นีล-ฟิชเชอร์  โรเจอร์ บาร์ตัน  อดัม เกอร์สเทล  คาลวิน วิมเมอร์ 
ดนตรีประกอบ: สตีฟ จาบลอนสกี
บริษัทผู้สร้าง:   พาราเมาต์พิกเจอส์  ฮาสโบรสตูดิโอส์  ดิโบนาเวนตูราพิกเจอส์  ฮัวฮัวมีเดีย  เดอะเวยอิงกาแลกซี  ดิเอชคอลเลกทิฟ  
ผู้จัดจำหน่าย: พาราเมาต์พิกเจอส์
วันฉาย:   18 มิถุนายน ค.ศ. 2017 (2017-06-18) (โอเดียนเลสเตอร์สแควร์)    21 มิถุนายน ค.ศ. 2017 (2017-06-21) (สหรัฐ)    22 มิถุนายน ค.ศ. 2017 (2017-06-22) (ไทย) 
ความยาว: 149 นาที
ประเทศ: สหรัฐ
ภาษา: อังกฤษ
ทุนสร้าง: 217–260 ล้านดอลลาร์สหรัฐ
ทำเงิน: 605.4 ล้านดอลลาร์สหรัฐ
ทรานส์ฟอร์เมอร์ส 5: อัศวินรุ่นสุดท้าย (อังกฤษ: Transformers: The Last Knight) เป็นภาพยนตร์ฮอลลีวูดแอคชั่นจากปี ค.ศ. 2017 ภาพยนตร์เรื่องนี้เป็นภาพยนตร์ภาคห้าในภาพยนตร์ซีรีส์ชุด ทรานส์ฟอร์เมอร์ส ต่อจาก ทรานส์ฟอร์เมอร์ส: มหาวิบัติยุคสูญพันธุ์ กำกับโดย ไมเคิล เบย์
เนื้อเรื่องย่อ

ภาพยนตร์เรื่องนี้จะแตกต่างจากแก่นเรื่องหลักของแฟรนไชส์ทรานส์ฟอร์เมอร์ส และให้คำจำกัดความวีรบุรุษใหม่ มนุษย์และทรานส์ฟอร์เมอร์สอยู่ในสงคราม ออพติมัสจากไป การปกป้องอนาคตของพวกเราขึ้นอยู่กับความลับในอดีต ที่ซ่อนอยู่ในประวัติศาสตร์ทรานส์ฟอร์เมอร์สบนโลกใบนี้ การพิทักษ์โลกของเราตกอยู่ในกำมือของพันธมิตรอย่าง เคด เยเกอร์ และ บัมเบิ้ลบี และขุนนางอังกฤษ และ ศาสตราจารย์จากออกซฟอร์ด
นักแสดงนำ > มนุษย์

มาร์ค วาห์ลเบิร์ก รับบท เคด เยกเกอร์
โจซ ดูฮาเมล รับบท วิลเลี่ยม เลน็อกซ์
สแตนลีย์ ทุชชี รับบท เมอร์ลิน
แอนโทนี่ ฮ็อบกินส์ รับบท เซอร์ เอ็ดมอนด์ เบอร์ตอน
ลอร่า ฮัตด็อค รับบท วิวิเวน เมมบลีย์
อิซาเบลล่า โมเนอร์ รับบท อิซาเยลล่า ยิกเกอร์
เจอร์รอด คามิเคิล รับบท จิมมี่
แซนดิอาโก้ คาเบรล่า รับบท ซานโตซ
จอห์น เทอร์เทอร์โร่ รับบท เซย์มอร์ส ซิมมอนส์
เลียม การ์ริแกน รับบท ราชาอาเทอร์
เกล็น มอร์ชาวเวอร์ รับบท นายพลมอร์ชาวเวอร์
นักแสดงนำ > ทรานส์ฟอร์เมอร์ส > ออโต้บ็อตส์

ปีเตอร์ คัลเลน ให้เสียงพากย์ ออพติมัส ไพรม์
อีริค อาดาล ให้เสียงพากย์ บัมเบิ้ลบี
จอห์น กู๊ดแมส ให้เสียงพากย์ ฮาวด์
เคน วาตานาเบ้ ให้เสียงพากย์ ดริฟท์
จอห์น ดิแม็คโกร ให้เสียงพากย์ ครอส์แฮร์ส,
จิม คาร์เตอร์ ให้เสียงพากย์ ค็อคแมน
โอมา ซี่ ให้เสียงพากย์ ฮอต โรท
เรโน วิลสัน ให้เสียงพากย์ สควีกส์
ทอม เคนนี่ ให้เสียงพากย์ วิลลี่
สตีฟ บัซเซมี่ ให้เสียงพากย์ เดย์ เทรดเดอร์
สตีเฟ่น บาร์ร ให้เสีนงพากย์ ท็อปสปิน
แฟีงค์ เวลเกอร์ ให้เสียงพากย์ คาโนปี้
นักแสดงนำ > ทรานส์ฟอร์เมอร์ส > ไดโนบ็อตส์

กริมล็อก
สลัค
มินิ-ไดโนบอทส์
นักแสดงนำ > ทรานส์ฟอร์เมอร์ส > ดีเซปติคอนส์

แฟรง เวลเกอร์ ให้เสียงพากย์ เมกะทรอน, the reborn leader of the Decepticons, who possessed a KSI Drone in Age of Extinction and transforms into a Cybertronian jet.
John DiMaggio voices
Nitro Zeus, a Decepticon hunter whose body design shares resemblance to the KSI Bosses from Age of Extinction, with a head resembling Shockwave's from Dark of the Moon; he transforms into an JAS 39 Gripen Fighter Jet.
Onslaught, a Decepticon tactician whose body design shares resemblance to Long Haul and transforms into a green Western Star 4900SF tow truck.
Jess Harnell voices Barricade, a Decepticon scout who survived the Chicago War in Dark of the Moon. He transforms into a 2016 Ford Mustang police car, featuring a new robot mode.
Reno Wilson voices Mohawk, a Decepticon soldier who transforms into a Confederate Motorcycle.
Dreadbot, a Decepticon thug whose body design shares resemblance to Crowbar from Dark of the Moon and transforms into a rusty Volkswagen Type 2.
Steven Barr voices Berserker, a monstrous Decepticon commando whose body design shares resemblance to Crankcase from Dark of the Moon; and transforms into a Chevrolet Suburban emergency vehicle.
Starscream's severed head is shown being boasted by Daytrader, and later held by Megatron. In Sir Edmund Burton's castle, a picture of Shockwave is seen.
นักแสดงนำ > ทรานส์ฟอร์เมอร์ส > Others

เจ็มมา ชาน รับบท ควีนเทซซ่า
โบ๊ท แฟรงค์ เวล์กเกอร์ กับ จอห์น ดิแม็คกีโอ ให้เสียงพากย์ อัศวินไอคอน
แหล่งข้อมูลอื่น

เว็บไซต์ทางการ
ทรานส์ฟอร์เมอร์ส 5 อัศวินรุ่นสุดท้าย ที่รอตเทนโทเมโทส์
ทรานส์ฟอร์เมอร์ส 5 อัศวินรุ่นสุดท้าย ที่อินเทอร์เน็ตมูวีเดตาเบส
ทรานส์ฟอร์เมอร์ส 5 อัศวินรุ่นสุดท้าย ที่ทีซีเอ็มมูวีเดตาเบส
ทวารหนัก

สำหรับรายละเอียดเกี่ยวกับทวารหนักของมนุษย์ ดูที่ ทวารหนักของมนุษย์
| ทวารหนัก |
| --- | --- |
การพัฒนาของทวารหนักในโพรโทสโทเมส(Protostomes)และดิวเทอโรสโตม (deuterostome)
รายละเอียด
คัพภกรรม: Proctodeum
ระบบ: ย่อยอาหาร
หลอดเลือดแดง: หลอดเลือดแดงไส้ตรงล่าง (inferior rectal artery)
หลอดเลือดดำ: หลอดเลือดดำไส้ตรงล่าง (inferior rectal vein)
ประสาท: เส้นประสาทไส้ตรงล่าง (inferior rectal nerves)
น้ำเหลือง: ปุ่มน้ำเหลืองขาหนีบตื้น (superficial inguinal lymph nodes)
ตัวระบุ
ภาษาละติน: Anus
TA98: A05.7.05.013
TA2: 3022
อภิธานศัพท์กายวิภาคศาสตร์[แก้ไขบนวิกิสนเทศ]
ทวารหนัก
ทวารหนัก หรือ ตูด (อังกฤษ: anus) มาจากคำภาษาลาติน anus แปลว่า "วงแหวน" หรือ "วงกลม" เป็นรูเปิดตรงส่วนปลายของทางเดินอาหารของสัตว์ตรงข้ามกับปาก มีหน้าที่ในการควบคุมการปล่อยอุจจาระ, ของกึ่งแข็งที่ไม่เป็นที่ต้องการในระบบย่อยอาหาร ซึ่งขึ้นอยู่กับสัตว์แต่ละชนิด อาจรวมถึง สิ่งที่สัตว์ชนิดนั้นไม่สามารถย่อยได้ ส่วนที่เหลือของอาหารหลังสารอาหารถูกนำออกไปหมดแล้ว ตัวอย่างเช่น เซลลูโลสหรือลิกนิน (lignin), สิ่งที่อาจเป็นพิษหากคงอยู่ในทางเดินอาหาร และจุลินทรีย์ในลำไส้ (gut bacteria) ที่ตายแล้วหรือเกินจำเป็นรวมถึงสิ่งมีชีวิตร่วมอาศัย (endosymbiont) อื่น ๆ
สัตว์ครึ่งบกครึ่งน้ำ สัตว์เลื้อยคลาน และนก ใช้ช่องเปิดช่องเดียวกันเรียกว่าทวารรวม (cloaca) สำหรับขับถ่ายของเสียทั้งของเหลวและของแข็ง, สำหรับร่วมเพศ และสำหรับวางไข่ สัตว์เลี้ยงลูกด้วยนมในชั้นย่อยโมโนทรีมมีทวารรวมเช่นกัน คาดว่าเป็นลักษณะที่สืบทอดจากสัตว์มีถุงน้ำคร่ำยุคแรกสุดผ่านสัตว์เลื้อยคลานกลุ่มเทอแรพซิด (therapsid) สัตว์มีกระเป๋าหน้าท้องมีช่องเปิดเดียวสำหรับขับของเหลวและของแข็ง และเพศเมียมีช่องคลอดแยกสำหรับการสืบพันธุ์ สัตว์เลี้ยงลูกด้วยนมกลุ่ม placentalia เพศหญิงมีช่องเปิดแยกสำหรับถ่ายอุจจาระ ขับปัสสาวะ และสืบพันธุ์ ส่วนเพศผู้มีช่องเปิดสำหรับอุจจาระ และอีกช่องสำหรับทั้งปัสสาวะและสืบพันธุ์แม้ช่องทางที่ไหลไปยังช่องเปิดนั้นแทบจะแยกกันอย่างสิ้นเชิง
การพัฒนาของทวารหนักเป็นขั้นตอนสำคัญในวิวัฒนาการของสัตว์หลายเซลล์
ดูเพิ่ม

ช่องทวารหนัก (anal canal)
ภาวะรูทวารหนักไม่มีช่องเปิด (Imperforate anus) ความผิดปกติแต่กำเนิด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทวารหนัก
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น 
อื่น ๆ:  Terminologia Anatomica
ทวิภาคคลื่น–อนุภาค

ทวิภาคของคลื่น–อนุภาค (อังกฤษ: Wave–particle duality) เป็นสมมติฐานที่กล่าวว่าอนุภาคทุกชนิดมีคุณสมบัติที่เป็นทั้งคลื่นและอนุภาค และในทางกลับกันคลื่นก็จะมีทั้งคุณสมบัติของคลื่นเองและอนุภาคด้วย แนวคิดนี้เป็นศูนย์กลางของกลศาสตร์ควอนตัม ซึ่งเกิดขึ้นเนื่องจากการที่แนวคิดแบบดั้งเดิมเกี่ยวกับ "อนุภาค" และ "คลื่น" ไม่สามารถใช้อธิบายพฤติกรรมของวัตถุในระดับของควอนตัมได้ การแปลความกลศาสตร์ควอนตัมมาตรฐานอธิบายปฏิทรรศน์นี้ว่าเป็นคุณสมบัติพื้นฐานของเอกภพ ขณะที่การแปลความแบบอื่นๆ อธิบายลักษณะทวิภาคนี้ว่าเป็นผลสืบเนื่องที่เกิดขึ้นมาจากขีดจำกัดต่างๆ อันหลากหลายของผู้สังเกตการณ์เอง ในที่นี้จะมุ่งประเด็นไปที่การอธิบายพฤติกรรมนี้จากมุมมองของการตีความโคเปนเฮเกน (Copenhagen interpretation) ซึ่งนิยมใช้กันอย่างกว้างขวาง โดยถือว่าความเป็นทวิภาคของคลื่น-อนุภาค เป็นรูปแบบหนึ่งของหลักการการเติมเต็ม (complementarity) ว่าปรากฏการณ์หนึ่งๆ สามารถมองได้ทั้งในทางหนึ่งหรืออีกทางหนึ่งก็ได้ แต่จะไม่สามารถมองได้ทั้งสองทางพร้อมๆ กัน
แหล่งข้อมูลอื่น

H. Nikolic. "Quantum mechanics: Myths and facts". arXiv:quant-ph/0609163.
Young & Geller. "College Physics". คลังข้อมูลเก่าเก็บจากแหล่งเดิมเมื่อ 2017-10-16. สืบค้นเมื่อ 2012-02-18.
B. Crowell. "Light as a Particle". คลังข้อมูลเก่าเก็บจากแหล่งเดิม (Web page)เมื่อ 2007-02-16. สืบค้นเมื่อ December 10, 2006.
E.H. Carlson, Wave–Particle Duality: Light  on Project PHYSNET
R. Nave. "Wave–Particle Duality" (Web page). HyperPhysics. Georgia State University, Department of Physics and Astronomy. สืบค้นเมื่อ December 12, 2005.
ทรายดำ

ภาพระยะใกล้ของทรายดำจากชายหาดในเกาะเมาวี ฮาวาย
ทรายดำ (อังกฤษ: black sand) เป็นตะกอนเม็ดทรายสีดำที่พบสะสมตัวบริเวณชายหาด ที่มีการสะสมตัวของเม็ดทรายสีดำที่มีความทนทานต่อการผุพังสลายตัว และมีความหนาแน่นมากกว่าแร่ควอตซ์ เป็นชายหาดที่มีกำลังคลื่นมากเพียงพอที่จะพัดพาเอาวัตถุที่มีความหนาแน่นน้อยกว่าออกไป โดยที่วัตถุที่มีความหนาแน่มากกว่าจะถูกพัดพาออกไปได้ช้ากว่าหรือยังคงตกสะสมตัวอยู่กับที่ สะสมตัวจนเกิดเป็นชายหาดที่มีทรายสีดำสะสมตัวเป็นหลัก หาดทรายดำอาจเกิดจากการตกสะสมตะกอนที่แตกหักมาจากหินต้นกำเนิด แล้วถูกพัดพาไปสะสมตัวบริเวณชายหาด (placer deposit) หรืออาจเกิดจากการที่ลาวาร้อนไหลลงไปสัมผัสกับน้ำทะเลอย่างฉับพลัน จนทำให้เกิดการระเบิดอย่างรุนแรง (steam explosion หรือ littoral explosion) ทำให้เกิดเม็ดทรายและถูกพัดพาไปสะสมตัวเป็นหาดทรายสีดำ
การสะสมตะกอนแบบเพลเซอร์

ทรายดำจะถูกใช้โดยชาวเหมืองและนักสำรวจในการบ่งชี้การปรากฏของแหล่งเพลเซอร์ การทำเหมืองเพลเซอร์จะผลิตทรายดำเข้มข้นล้วน ๆ ซึ่งปรกติจะมีสิ่งมีค่าที่ไม่ใช่โลหะมีค่า อย่างเช่นธาตุหายาก (rare earth elements) ทอเรียม ไททาเนียม ทังสเตน เซอร์โคเนียม และอื่น ๆ ซึ่งปรกติจะเกิดจากการแยกตัวออกมาจากกระบวนการแยกส่วนทางอัคนีไปเป็นแร่ธรรมดา ๆ ที่จะกลายเป็นทรายดำหลังจากการผุพังและกัดกร่อน
เพชรพลอยหลายชนิดอย่างเช่นการ์เนต โทแพซ ทับทิม แซฟไฟร์ และเพชรถูกพบในเพลเซอร์และในช่วงที่ดำเนินการทำเหมืองเพลเซอร์ เม็ดทรายของเพชรพลอยเหล่านี้ก็อาจถูกพบในทรายดำ การ์เนตสีบานเย็นหรือสีทับทิมมักพบบนพื้นผิวลูกคลื่นที่สะสมตัวเป็นเพลเซอร์บริเวณชายหาดทะเล
เศษตะกอนจากลาวา

ลาวาจากการปะทุไหลเอ่อลงไปบนพื้นทะเลตื้น ๆ หรือไหลจากผืนดินลงไปในทะเลอาจเกิดการเย็นตัวลงอย่างรวดเร็วจนเกิดการระเบิดแตกออกเป็นเศษชิ้นตะกอนของหินเล็ก ๆ (littoral explosion หรือ steam explosion)  ผลก็คือเกิดเศษชิ้นตะกอนหินภูเขาไฟขนาดเท่าเม็ดทรายจำนวนมหาศาลของหินบะซอลต์ที่มีองค์ประกอบของแร่เหล็กสูงและมีแร่ซิลิกาต่ำ เมื่อเกิดการผุพังก็ยังคงมีสีดำของแร่หนักทำให้คลื่นชายฝั่งพัดพาเอาตะกอนที่เบากว่าออกไปโดยทิ้งไว้เฉพาะทรายดำที่มีน้ำหนักมากกว่า  หาดทรายดำที่มีชื่อเสียงของฮาวายอย่างเช่น หาดทรายดำ Punaluu ซึ่งเกิดขึ้นอย่างทันทีทันใดโดยปฏิสัมพันธ์อย่างรุนแรงระหว่างลาวาร้อนกับน้ำทะเล
ทรายดำบริเวณชายหาดด้านตะวันตกของเกาะเหนือหลายแห่งในประเทศนิวซีแลนด์มีคุณสมบัติดูดติดกับแม่เหล็กได้ ทรายเหล่านี้เกิดจากการผุพังจากหินภูเขาไฟ Taranaki และแถบพื้นที่ Taupo แล้วถูกพัดพาไปกับแม่น้ำลงทะเลสะสมตัวบริเวณชายหาดและก้นทะเล ทรายเหล่านี้ประกอบไปด้วยแร่เหล็ก (magnetite และ hematite) ไททาเนียม และวานาเดียม ทรายเหล่านี้ถือว่ามีองค์ประกอบของแร่เหล็กสูงถึง 20–25% โดยน้ำเหล็ก โดยมีแร่หลักเป็น titanomagnetite ซึ่งเป็นส่วนหนึ่งของกลุ่มแร่สปิเนลประกอบด้วย magnetite (Fe3O4) และ ulvospinel (Fe2TiO4)
หาดทรายดำบนชายหาดแคบ ๆ แห่งหนึ่งใกล้เมือง Westpoint บนชายฝั่งด้านตะวันตกของเกาะใต้ในประเทศนิวซีแลนด์อุดมไปด้วยแร่ อิลเมไนต์ (ilmenite – iron titanium oxide: FeTiO3) ซึ่งถูกพัดพามาโดยแม่น้ำและสะสมตัวเป็นชายหาด แต่ปริมาณของแร่อิลเมไนต์บนชายหาดและลานตะพักที่สูงขึ้นไปจะมีปริมาณไม่คุ้มค่าในการทำเหมืองเพื่อทำการแยกธาตุไททาเนียม
อย่างไรก็ตามทรายดำจากหาด Boracay ในจังหวัด Cagayan บนเกาะลูซอน ของประเทศฟิลิปปินส์ เป็นทรายดำที่มีสินแร่ magnetite ถึง 70% ซึ่งมีชาวเกาหลีใต้เข้าไปดำเนินการขุดตักส่งกลับเกาหลีใต้ ผลการตักทรายดำทำให้น้ำทะเลหนุนเข้าไปในพื้นที่กสิกรรมสร้างความเดือดร้อนจนประชาชนในท้องที่มีท่าทีคัดค้าน